b"\n_START_ARTICLE_\nIzstreli\xc5\xa1\xc4\x8de Kourou\n_START_PARAGRAPH_\nVesoljsko izstreli\xc5\xa1\xc4\x8de Kourou (angle\xc5\xa1ko Guiana Space Centre, francosko Centre spatial guyanais \xe2\x80\x93 CSG) je evropsko (francosko) vesoljsko izstreli\xc5\xa1\xc4\x8de v bli\xc5\xbeini kraja Kourou v Francoski Gvajani. Operativno je od leta 1968. Pozicija ima dve glavni prednosti: le\xc5\xbei blizu ekvatorja, kar je ugodno za izstrelitve na vzhod zaradi ve\xc4\x8dje rotacije v bli\xc5\xbeinji ekvatorja. Druga prednost je, da v primeru napak raket pri izstrelitvi, padejo delci na neposeljena obmo\xc4\x8dja. Porabljene stopnje raket padejo v ocean na vzhodu._NEWLINE_Z izstreli\xc5\xa1\xc4\x8dem operira Evropska vesoljska agencija - ESA, francoska vesoljska agencija - CNES in Arianespace, ki izvaja komercialne izstrelitve. ESA uporablja izstreli\xc5\xa1\xc4\x8de za oskrbovanje mednarodne vesoljske postaje s plovilom Automated Transfer Vehicle._NEWLINE_Lokacijo za francosko izstreli\xc5\xa1\xc4\x8de so izbrali leta 1964. Leta 1975 so ustanovili Evropsko vesoljsko agencijo, ki tudi veliko uporablja izstreli\xc5\xa1\xc4\x8de.  Z istreli\xc5\xa1\xc4\x8da se izstreljuje tudi komercialne tovore drugih dr\xc5\xbeav. ESA prispeva dve tretjini prihodka izstreli\xc5\xa1\xc4\x8da.\n_START_SECTION_\nZgradbe\n_START_PARAGRAPH_\nKourou le\xc5\xbei pribli\xc5\xbeno 500 kilometrov severno od ekvatorja (5\xc2\xb010' severne geografske \xc5\xa1irine). Pri tej poziciji dobi plovilo 460 m/s hitrosti (zaradi zemljine rotacije) za vzhodne orbite. Bli\xc5\xbeina ekvatorju zahteva tudi manj manevriranja v geostacionarno orbito, ki ima inklinacijo 0\xc2\xb0 in tudi druge orbite z nizko inklinacijo._NEWLINE_Rotacija Zemlje je na Kourou 463 m/s (1,035 milj/h), na bolj severnem ameri\xc5\xa1kem izstreli\xc5\xa1\xc4\x8du Cape Canaveral (Kennedy Space Center) - 28\xc2\xb027\xe2\x80\xb2 S, pa je manj 406 m/s (908 milj/h). _NEWLINE_Zaradi teh dveh dejstev je izstrelitev enakega tovora z izstreli\xc5\xa1\xc4\x8da Kourou lahko cenej\xc5\xa1a kot iz drugih izstreli\xc5\xa1\xc4\x8d (npr. Cape Caneveral ali Bajkonur)."